《赠虞山王石谷》
清代·王时敏

江南风景属琴川，画手推君诣独玄。奇思每参摩诘句，清标真得一峰传。

胸中丘壑看吾辈，笔底烟云羡少年。何日秋霖共乘兴，吮豪闲泛尚湖船。

作者简介：（1592—1680）明末清初江南太仓人，字逊之，号烟客，一号西庐老人。明崇祯初以荫官至太常寺少卿。入清后家居不出。善画山水，得元黄公望墨法。与王鉴合称二王，为娄东派画家。又与王鉴、王翚、王原祁合称四王。有《西田集》。